“કુંભકાર” નામે પ્રજાપતિ સમાજનું મુખપત્ર જામનગરથી શરૂ થાય છે જેના સૂત્રો રહ્યા : “શિક્ષણ, જાગ્રુતિ અને સંગઠન”પ્રથમ વર્ષના પાંચમાં “કુંભકાર” અંકે “સંગઠન અને શક્તિ” નામે શ્રી વિજયભાઈનો સુંદર લેખ વાંચ્યો. તેમ છતાં સંગઠન ખરેખર શું છે ? મનો મંથન કરવુ જરૂરી છે.”સંગઠન” ને એક શબ્દ રૂપે નિહાળતા “અનેક વ્યકતિઓનું એક સાથે થવુ ” એવો અર્થ સૌ કોઈને પ્રથમ આવે. આવા વિચારમાં માનવીઓનાં સંગઠનમાં અનેક માનવી દેહોને નિહાળી શકાય. તો શું સંગઠન ફક્ત દેહોનું મિલન ?પ્રજાપતિ જ્ઞાતિજનોને એક સાથે સમુહમિલને સંગઠન રૂપે ભેગા કરવા એ તો પ્રથમ પગલું છે. એ મિલન પહેલાં વ્યકતિગત દરેક પ્રજાપતિના હ્રદયમાં “પ્રજાપતિ ગૌરવ” છલકાવું જોઈએ. ઘણીવાર પોતાને પ્રજાપતિ તરીકે ઓળખ આપતા અચકાય છે. જેઓ જીવનમાં પ્રગતિ કરી સમ્રુધ્ધ બને છે તેઓ સમાજથી દૂર થતાં જાય છે. પરંતુ હૈયે “પ્રજાપતિ ગૌરવ” ના બીજ ખીલ્યા હોય તો આવું ન બને. એ માટે દરેક જ્ઞાતિજને બાળકોમાં “પ્રજાપતિ ગૌરવ”ની ભાવના વિકસે એવા પ્રયત્નો કરવા જે સંગઠન પહેલાંનુ કાર્ય છે. “પ્રજાપતિ ગૌરવ”ની ભાવના લઈ જ્ઞાતિ મેળાવડાઓ થશે ત્યારે જ્ઞાતિજનોમાં આત્મીયતા વધશે – પ્રેમભાવ જાગ્રુત થાય – જ્ઞાતિ એકતા મજબૂત થશે . કિંન્તુ, આવા સમુહમિલન દ્વારા પ્રજાપતિ સમાજની ગરીબી-અંધકાર દુર થઈ શકે ? જ્ઞાતિ ગૌરવ હૈયે વસ્યુ હોય તો બીજાના દુ:ખનો અનુભવ કરી એનો ઉપાય કરવાની ઈચ્છા જરૂર જાગ્રુત થશે અને એજ ખરી જાગ્રુતિ !